Ģeoloģiskais dabas piemineklis  **Rauņa slāņi**

MK 175. noteikumu piel. Nr. 56

**Detalizēts apraksts**

**Adrese**

Priekuļu novadā, Priekuļu pagastā, Gaujas nacionālajā parkā, Natura 2000 teritorijā.

Ģeogrāfiskās koordinātes E25° 26,029' un N57° 17,604', jeb x586411, y350956 LKS92 sistēmā.

**Ģeogrāfiskais novietojums**

Vidzemes augstienē, Rauņa senlejā, upes labajā krastā.

**Ģeoloģiskie veidojumi**

Leduslaikmeta beigu posma nogulumu slāņu griezuma atsegumi Rauņa labajā krastā, kraujas augšdaļā. Atsegumi ietver nozīmīgas leduslaikmeta beigu posma liecības. To pētījumos iegūtie materiāli pamatoja Rauņa laika nodalīšanu. Rauņa griezuma būtiskāko daļu veido ezera vidē veidojušies nogulumi, kā arī kūdras starpkārtas. Organiskais materiāls parādās gan griezuma pamatnē, gan augstāk griezumā. Tradicionālā versija, kas pastāvēja vairākus gadu desmitus, uzskatīja, ka ezers ir atradies starp mirušā ledus laukiem nelielā siltākā starpposmā pēdējā apledojuma noslēgumā un iezīmē apledojuma beigu sākumu (Rauņa interstadiāls).

**Izmēri**

Dabas pieminekļa platība 2,55 ha.

**Debits**

-

**Unikālās vērtības**

Paleoezera nogulumi, kas ieguļ zemes dzīlēs un atsedzas fragmentāros atsegumos Rauņa ielejas nogāzē.

**Ainaviskuma raksturojums**

Pati Rauņa ieleja (senleja ) ir ainaviska, tomēr atsegumu vietas ir aizbirušas un aizaugušas un to ainaviskums ir zems.

**Stratigrāfija**

Radiooglekļa datējumi no griezuma pamatnes organiku saturošajiem slāņiem uzrādīja, ka tie ir aptuveni 13 000 gadus seni.

Jaunāki radiooglekļa datējumi rāda, ka organiku saturošie nogulumi veidojušies 10 570 – 10 790 senā laika intervālā, kas attiecas uz pēcleduslaikmetu, holocēnu un ezers pastāvējis leduslaikmeta noslēgumā un holocēnā sākumā. Nogulumos atrastas augu makroatliekas - *Bryales, Dryas octopetala, Salix polaris, Betula nana, Selaginella selaginoides* kā arī dažādi ūdensaugi, piemēram, *Potamogeton filiformis, Characeae oospore*, kā arī gliemju čaulas.

**Uzbūve**

Griezums ir ļoti neviendabīgs gan tāpēc, ka ietver glaciālo procesu radītas iežu struktūras un deformācijas, gan atrodoties nogāzē ir bijis pakļauts nogāžu procesiem.

**Viela**

Aleirītiski un mālaini nogulumi ar saldūdens kaļķa un kūdras starpkārtiņām, kam paguļ glaciālas izcelsmes mālsmilts (morēna).

**Procesi**

Nav nozīmīgu šā brīža ģeoloģisko procesu.

**Dabas aizsardzība**

Teritorijā nav konstatēti īpaši aizsargājami biotopi vai aizsargājamas sugas.

**Citas vērtības**

Vieta nozīmīga ģeoloģijas vēsturei kā strīdu un zinātnisku diskusiju objekts, un daudzu notikušu pētījumu vieta. Tai veltītas daudzas publikācijas.

**Stāvoklis**

Atsegumu šā brīža stāvoklis nav labs – tie ir aizbiruši, aizplūduši un aizauguši.

**Bojājumi**

Atsegumu šā brīža stāvoklis nav labs – tie ir aizbiruši, aizplūduši un aizauguši.

**Apdraudējumi**

Nav būtisku apdraudējumu.

**Apsaimniekošana**

Dabas pieminekļa teritorija netiek īpaši apsaimniekota, nav robežzīmju, norāžu un informācijas.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma

ietvaros veiktā apsekojuma un literatūras datiem. Latvijas Universitātes datu apkopojums 2012.

**Novērtējumi**

Unikālās vērtības – 4

Ainaviskums – 2

Zinātniskais nozīmīgums:

Stratigrāfija – 5

Uzbūve – 4

Viela – 3

Procesi – 1

Citas vērtības – 3

Novērtējumu summa - 22

**Robežu izmaiņu pamatojums**

Dabas pieminekļa robežas vilktas tā, lai ietvertu galvenās atsegumu vietas un pieskaņojoties zemes kadastra vienību robežām.

**Ieteikumi aizsardzībai un apsaimniekošanai**

Teritoriju nepieciešams saglabāt zinātniskiem kvartārģeoloģiskiem un ģeomorfoloģiskiem pētījumiem. Būtu nepieciešams izvietot norādes un stendu ar ģeoloģiska satura informāciju, daļu stenda veltot tieši pētījumu vēstures atspoguļošanai.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.